### Beslutning

Fremsendes til Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 12. maj 2021 om magistratsbehandling af forslaget.

Sagen bedes tilbagesendt byrådet via Magistraten.

**Beslutningsforslag fra KF**

Integration i [adresse] drejer sig grundlæggende om, hvad det er for en by vi gerne vil have. Der har været mange tiltag, bl.a. aftalen om udsatte boligområder. For Konservative er der ingen tvivl om at vi ønsker en by, hvor vi forventer alle bidrager med det de kan. Her er beskæftigelse et væsentligt element.

Vi ser fortsat udfordringer som ikke er løst. Udfordringer med manglende uddannelse, manglende tilknytning til det danske arbejdsmarked, samt dårlige danskkundskaber. På samme tid ser vi brancher, hvor der mangler kvalificeret arbejdskraft. Med en målrettet indsats kan dette blive til gavn for begge parter, opkvalificering og brug af ressourcer, som ellers ikke er i spil.

Sproget er en væsentlig forudsætning for at komme på det danske arbejdsmarked, og det er ikke alle, der har været i [adresse] gennem længere tid, som taler og forstår dansk. Derfor ønsker vi at koble sprogundervisning sammen med en erhvervsrettet opkvalificering.

Det indstilles at

* Sprogkundskaber. Hvis en borger med ikke vestlig baggrund ikke er i beskæftigelse, skal de deltage i danskundervisning, tilpasset det niveau den enkelte er på. Sprogundervisningen skal tage udgangspunkt i demokrati, arbejdsmarkedet og dansk litteratur.
* Sprogundervisning i forbindelse med en erhvervsuddannelse. Der oprettes i samarbejde med Erhvervsskolerne og [adresse] hold, hvor dansk og faglig uddannelse kombineres. Målet er at eleverne kommer videre i ordinær uddannelse, så snart det sproglige niveau er på plads. Forløbet vil være fuld tid. Forløbet vil være som en heldagsskole, hvor der vil være mulighed for støtte til ”hjemmearbejde”.
* Vi ønsker forvaltningen skal undersøge muligheden for at vi kan udbetale ydelse efter fremmøde. Lige nu udbetales der ydelse, som efterfølgende fratrækkes fravær. Vi ønsker at man får udbetalt fremmødet. Det vil give den enkelte et større personligt ansvar for, hvor meget der udbetales, og en direkte sammenhæng mellem fremmøde og løn. Det skal være væsentlig nemmere at se sammenhæng mellem indsats og ydelse.

Stillet at Tove Brandt på vegne af den konservative byrådsgruppe.

### Sagens forløb

14-04-2021 [adresse]
Sagens behandling blev udsat i byrådets møde den 14. april 2021.
 28-04-2021 [adresse]
Sagens behandling blev udsat i byrådets møde den 28. april 2021.
 12-05-2021 [adresse]

Fremsendes til Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 12. maj 2021 om magistratsbehandling af forslaget.

Sagen bedes tilbagesendt byrådet via Magistraten.